დინამო სტავროპოლი (საფეხბურთო კლუბი)

დინამო სტავროპოლი () — რუსული საფეხბურთო კლუბი ქალაქ სტავროპოლიდან. განსაკუთრებით ცნობილია რუსეთის საბჭოთა სოციალისტურ- ფედერაციული რესპუბლიკის შიდა საფეხბურთო ჩემპიონატში გამარჯვებით 1949 წელს. ბოლო წლების განმავლობაში გუნდი ძირითადად თამაშობს რუსეთის პროფესიონალურ ფეხბურთის ლიგაში, რომელიც ეროვნულ იერარქიაში მესამე ლიგაა. მძიმე ფინანსური სირთულეების გამო, დინამომ ხელიდან გაუშვა პირველი დივიზიონში დაწინაურების შესაძლებლობა 2005 წელს. ამის შემდეგ, იგი ორჯერ ოფიციალურად ლიკვიდირებულ იქნა და კვლავ აღდგა როგორც სამოყვარულო გუნდი. 2013-14 წლების სეზონის მიხედვით, გუნდმა ითამაშა სტავროპოლის მხარის სამოყვარულო ჩემპიონატში, სახელწოდებით დინამო უორ (Dynamo UOR). 

 ისტორია 
კლუბმა ყველაზე მნიშვნელოვანი გამარჯვება 1949 წელს მოიპოვა, როდესაც მან რუსეთის ჩემპიონის ტიტული მოიპოვა.

1957–2004 წლებში დინამო თამაშობდა საბჭოთა კავშირისა და რუსეთის სხვადასხვა ლიგებში.

1957 წელს მას ეწოდა ,,FC ტრუდოვიე რეზერვი სტავროპოლ", ხოლო 1958–1961 წლებში FC სპერტაკ სტავროპოლი.
მარცხნივ|მინი|219x219პქ|დინამო სტავროპოლის სტადიონი
1980–1981 და 1985–1991 წლებში დინამო თამაშობდა სსრკ-ის  პირველ ლიგაში. სადაც გუნდის საუკეთესო შედეგი იყო მე -4 პოზიცია, რომელზეც 1989 წელს გავიდა.

1992 წელს დინამოს რუსეთის ტოპ ლიგაში თამაშის უფლება ჰქონდა და მე -15 ადგილზე გავიდა. დინამომ მე -12 პოზიცია დაიკავა 1993 წელს, რაც მათი საუკეთესო შედეგია პროფესიონალურ ფეხბურთში. 1994 წელს დინამომ მე -15 ადგილი დაიკავა და ტოპ დივიზიონიდან ჩამოქვეითდა.

1995 წლიდან 1999 წლამდე დინამო თამაშობდა რუსეთის პირველ დივიზიონში. 1996 წელს საუკეთესო პოზიცია მე -5 იყო.

2000 წლიდან 2004 წლამდე დინამო თამაშობდა რუსეთის მეორე დივიზიონში და მოიგო ტურნირი 2004 წელს, რითაც დააწინაურა პირველ დივიზიონში. დინამომ ასევე მოიგო პროფესიონალური ფეხბურთის ლიგის თასი, შეჯიბრი ზონალური ტურნირის გამარჯვებულებს შორის და გახდა მეორე დივიზიონის ჩემპიონები.

2005 წლის იანვარში კლუბს ფინანსური სირთულეების გამო უარი ეთქვა პროფესიულ ლიცენზიაზე და გადავიდა სამოყვარულო საფეხბურთო ლიგაში.

2006 წლიდან კლუბი კვლავ თამაშობს რუსეთის მეორე დივიზიონში. 2007 წლის სეზონში მე -2 ადგილზე გავიდა. მას ფინანსური სირთულეები ჰქონდა 2009 წელს და არ ითამაშა მეორე დივიზიონში. დინამოს ლიცენზია FC სტავროპოლიე -2009– მა აიღო. 2008 წლის დინამოს 6 მოთამაშე გადავიდა სტავროპოლში 2009 წლის სეზონისთვის და 5 გადავიდა სტავროპოლიე 2009-ში. კლუბი აღდგა 2010 წელს, მიიღო სტავროპოლის კიდევ ერთი გუნდი, FC სტავროპოლიე-2009 და პროფესიონალურ გუნდში არსებობდა 2012 წლამდე.

ცალკე კლუბს ეწოდა FC დინამო GTS სტავროპოლი 2014-15 წლების სეზონის რუსეთის პროფესიონალური ფეხბურთის ლიგაში. 2015–16 წლების სეზონებში FC დინამო GTS -ს ეწოდა FC დინამო სტავროპოლი.

 რაზმი 
დღეს დღეობით საფეხბურთო კლუბ დინამო სტავროპოლში მოთამაშე ყველა ფეხბურთელი ეთნიკურად რუსული წარმოშობისაა.

დინამო სტავროპოლში ბევრ ცნობილ ფეხბურთელს უთამაშია, რომელთა შორისაა: ალექსანდრე ნოვიკოვი, იური პუდიშევი; ალბერტ ბორზენკოვი; ვიქტორ ბულატოვი; ვლადისლავ ლემიში; ნიკოლაი ოლენიკოვი; კირილ პანჩენკო; რომან პავლიუჩენკო; სერგეი პოდპალი; ვლადისლავ ტერნავსკი; კარაპეტ მიქაელიანი; რასიმ აბუშევი; იგორ გეტმანი; გურბან გურბანოვი; ვიაჩესლავ ლიჩკინი;ვლადიმერ შელეგი;  ალიაქსანდრ ვიაჟევიჩი; ალექსანდრე ბოგატიოვი; რენატ დუბინსკი; ვიტალი ლევჩენკო; ალექსანდრე იგნატოვი; ოლექსი ანტიუხინი და იური ჰრიცინა.

 რესურსები ინტერნეტში 

 ოფიციალური საიტი (რუსულად)
 ფან- კლუბი (რუსულად)
 სიახლეები დინამო სტავროპოლის შესახებ (ინგლისურად)
 დინამო სტავროპოლის ამჟამინდელი რაზმი (რუსულად)

სქოლიო

კატეგორია:რუსეთის საფეხბურთო კლუბები
კატეგორია:სსრ კავშირის საფეხბურთო კლუბები
კატეგორია:სპორტსაზოგადოება დინამო